#

#  **Proiect**

# **DECIZIA ETAPEI DE ÎNCADRARE**

 **Nr. \_\_\_\_\_\_/\_\_\_\_\_\_\_\_\_\_\_\_\_\_\_\_**

Ca urmare a solicitării de emitere a acordului de mediu adresată de **MIHAI COSOR**, cu domiciliul în mun. Constanța, str. 1 Decembrie 1918, nr. 2, bl. 169, sc. A, et. 4, ap. 18, jud. Constanța, înregistrată la APM Tulcea cu nr. 13846/12.11.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 27.11.2018, că proiectul **„INSTALARE PANOURI FOTOVOLTAICE”,** propus a se realiza în intravilan, com Ciucurova, satul Fântâna Mare, str. Vrajei, nr. 58, judeţul Tulcea**,** identificat prin nr. topografic T17, P453, A445, nr. cadastral 31864, **nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata **ROSPA0091 Pădurea Babadag**.

- amplasamentul se află în intravilanul comunei Ciucurova, satul Fântâna Mare. Pe amplasament nu au fost identificate specii de păsări sau alte specii de faună si habitate ale speciilor pentru care a fost declarată aria protejata ROSPA0091 Pădurea Babadag și care ar putea fi afectate de implementarea proiectului. Proiectul nu va afecta negativ aria naturală protejată.

- beneficiarul a obţinut Avizul favorabil al Administratiei Podişului Nord Dobrogean cu nr. 182/ APND/19.11.2018, **eliberat fără condiții**.

**Localizarea proiectului :**

- amplasamentul se află în intravilan, com. Ciucurova, satul Fântâna Mare, str. Vrajei, nr. 58, jud. Tulcea, identificat prin nr. topografic T17, P453, A445, nr. cadastral 31864, pe un teren cu folosinţa actuală de curţi construcţii, arabil, conform încadrării cadastrale.

**Caracteristicile proiectului :**

Amplasamentul pe care se vor realiza lucrările de construire se află pe un teren în suprafaţă totală de 1713 mp, din care suprafață construită 122 mp.

Proiectul prevede amplasarea unei instalații de panouri fotovoltaice cu o putere instalată de 3 kw, pe acoperișul locuinței, energia electrică produsă fiind destinată pentru autoconsum și debitare în rețea.

Instalația fotovoltaică se compune din:

- panouri fotovoltaice format din module fotovoltaice cu putere de 250W/buc. ; nr. module: 12;

- suportul pentru fixarea modulelor fotovoltaice; suprafața utilă pentru montaj: 24 mp;

- instalația de conversie a energiei de curent continuu în energie de curent alternativ (invertoare)

- un sistem de cablaj a instalației format din cabluri de curent continuu pentru conectarea modulelor între ele și a șirurilor la invertoare, precum și din cabluri de curent alternativ pentru conectarea invertoarelor la tablourile electrice de conexiune și la rețea;

- un contor pentru măsurarea energiei electrice produse și debitate.

 Alimentarea cu apă: nu este cazul;

 Canalizarea apelor uzate menajere: nu este cazul.

 Energie termica: nu este cazul.

**Condiţiile de realizare a proiectului:**

Pentru a preveni şi eventual a limita si elimina efectele unui posibil impact negativ (posibil doar pe perioada de desfaşurare a lucrărilor) se vor lua de către beneficiar si antreprenorul general urmatoarele măsuri :

* Supravegherea lucrărilor in permanenţă de catre personal specializat si dirigintele de şantier ;
* Reducerea pe cât posibil a perioadei de execuţie a lucrărilor de construire;
* Pe parcursul execuţiei întreg perimetrul şantierului va fi împrejmuit, pentru a nu afecta vizual împrejurimile. Toate materialele folosite vor fi livrate de către furnizori acreditaţi iar transportul, manipularea si depozitarea lor se va realiza fără a afecta mediul inconjurător.
* Toate lucrările se vor desfăşura strict pe amplasament, fără a afecta vecinătăţile.
* Lucrările nu vor genera zgomote sau vibraţii care sa deranjeze speciile pentru care a fost desemnată aria protejata ROSPA0091 Pădurea Babadag.
* Nu se vor folosi echipamente de construcţii mari care sa genereze zgomote si vibraţii.
* Pe parcursul execuţiei se vor delimita zonele de depozitare pentru diverse materiale de construcţie, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preîntâmpina orice posibilă răspandire a acestora pe sol .
* Pe tot parcursul execuţiei se vor lua, prin grija antreprenorului general, toate măsurile legate de protejarea biodiversităţii, solului, subsolului, faunei si vegetaţiei din jurul amplasamentului.
* Toate deşeurile rezultate, toate resturile si materialele nefolosite rămase se vor colecta si depozita separat, in zone bine delimitate si protejate, fiind preluate, la sfârşitul lucrărilor de către constructor şi predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr. 13 din 05.11.2018, emis de Primăria Comunei Ciucurova .

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

 La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – răspunderea pentru corectitudinea informatiilor puse la dispoziţia autoritaţii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

 Proiectul propus nu necesită parcurgerea celorlalte etape ale procedurii de evaluare adecvată .

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**Chim. Mirela Aurelia RAICU**

**Şef Serviciu CFM, Ing.Elena MICU**

Intocmit, Camelia Ionescu

**Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.**